યાત્રાધામમાં વિદેશી દારૂની મોટાં પ્રમાણમાં હોમ ડિલિવરી કરવામાં આવતી હોવાનું ગ્રામજનોમાં ચર્ચાસ્પદ બન્યું છે. આ અંગે યાત્રાધામ ઢીમા ધામનાં સરપંચ દ્વારા લેખિત રજુઆત કરી કાયદેસરની કાર્યવાહી કરવાની માંગ કરી હતી. સ્થાનિક પોલીસ દ્વારા કોઈ કાર્યવાહી કરવામાં નહિ આવતાં આગામી સમયમાં ઉચ્ચ સ્તરે રજુઆત કરી ન્યાય મેળવશે. ગુજરાતનાં નામાંકિત યાત્રાધામ ઢીમા ધામમાં દારૂડિયાઓ જાહેર રસ્તાઓ પર યાત્રાળુઓને અને ગ્રામજનોને પરેશાન કરતાં હોવાથી યાત્રાળુઓની આસ્થા ઘવાય છે ત્યારે ઉચ્ચકક્ષાએ આ બાબતે રજૂઆત કરાશે.